Madaniyat vazirligi izohi: Qoraqalpog‘istondagi maqbara baribir qulagan bo‘lardi, shuning uchun u buzildi

O‘rta asrlar arxitekturasining noyob yodgorligi, Qoraqalpog‘istondagi Shamunabiy maqbarasini buzib tashlashga to‘g‘ri keldi, aks holda uning o‘zi qulab tushgan bo‘lardi, deya hisoblaydi O‘zbekiston Madaniyat vazirligi.
«Maqbaraning buzib tashlanishi zarur chora hisoblanadi», - dedi «Xalq so‘zi» gazetasiga Qoraqalpog‘iston Madaniyat vazirligi madaniy meros obidalarini muhofaza qilish boshqarmasi boshlig‘i Quanish Sharipov
Gazeta materialida ta'kidlanishicha, asrlar davomida maqbara eskirib ketgan va uning ichida bo‘lish xavfsiz emasdi. Yer osti suvlari va yomg‘irlar qadimgi inshootni yuvib ketgan hamda u istalgan paytda qulab tushishi mumkin edi. 2016 yilda boshlangan yodgorlikni tiklash bo‘yicha ishlar ularni davom ettirish imkoni bo‘lmagani sababli to‘xtatilgan.
«Ikkita gumbaz deyarli butunlay buzilgan, loy devorlar yupqalashgan. Mahalliy aholi bir necha yil avval murojaat bilan chiqib, noyob yodgorlikni saqlab qolish haqida so‘rashgan», - deydi Sharipov.
Uning so‘zlariga ko‘ra, tashkil etilgan komissiya «maqbara yangi binosini qurish bo‘yicha ishlarni amalga oshirish to‘g‘risida qaror qabul qilgan».
Ular «Meros Chashmasi» loyiha tashkiloti tomonidan o‘tkazilgan.

«O‘tgan bahorda ishlar boshlangan va yangi devorlar, gumbazlar qurish, hududni obodonlashtirish, pahlavon Shamunabiy dafn etilgan maqbara rekonstruksiyasini amalga oshirish kabilarni o‘z ichiga olgan», - deydi Sharipov.
Maqbarani asl ko‘rinishida qoldirish, Sharipovga ko‘ra, u vaqt o‘tishi bilan to‘liq yo‘q bo‘lib ketishini anglatardi.